หุ้นเช้า7มิ.ย.ดิ่งต่อปิดลบ4.37จุด
ดัชนีหุ้น7มิ.ย.ยังปรับตัวลดลงต่อเนื่อง ปิดที่ 1,041.79 จุด ลดลง 4.37 จุด มูลค่าซื้อขาย 13,252.80 ล้านบาท
7 มิ.ย. 2554

ดัชนีหุ้น7มิ.ย.ยังปรับตัวลดลงต่อเนื่อง ปิดที่ 1,041.79 จุด ลดลง 4.37 จุด มูลค่าซื้อขาย 13,252.80 ล้านบาท
ดัชนีตลาดหลักทรัพย์แห่งประเทศไทย วันที่ 7 มิ.ย. ยังคงปรับตัวลดลงต่อเนื่องจากวันก่อน ปิดตลาดภาคเช้าที่ 1,041.79 จุด ลดลง 4.37 จุด หลังจากเคลื่อนไหวในกรอบแคบๆ ระหว่าง  1,041.03-1,048.28 จุด มูลค่าการซื้อขาย 13,252.80 ล้านบาท โดยมีแรงขายหุ้นขนาดใหญ่กลุ่มธนาคารและพลังงาน 
บริษัทหลักทรัพย์ (บล.) ฟินันเซียไซรัส ประเมินว่า ดัชนีหุ้นยังแกว่งตัวลดลงต่อเนื่อง แม้ว่า จะมีรีบาวด์บ้างแต่อยู่ในกรอบจำกัด เนื่องจากยังไม่มีความชัดเจนเกี่ยวกับมาตรการช่วยเหลือกรีซ จึงยังกดดันความเชื่อมั่นของนักลงทุน ทำให้นักลงทุนสถาบัน โดยเฉพาะนักลงทุนต่างชาติยังออกมาอย่างต่อเนื่อง
"นอกจากนี้ ยิ่งเข้าใกล้วันเลือกตั้งของไทย ยิ่งสร้างความกังวลให้กับนักลงทุน เนื่องจากความขัดแย้งทางการเมืองที่ยังมีอยู่ไใว่า ฝ่ายใดจะได้จัดตั้งรัฐบาลก็ตาม" บล.ฟินันเซียไซรัส ระบุ
ขณะที่ บล.ยูโอบี เคย์เฮียน ปัจจัยต่างประเทศยังคงเป็นลบ โดยเฉพาะความกังวลต่อการให้ความช่วยเหลือประเทศกรีซ และราคาน้ำมันดิบปรับลดลง หลังจากโอเปกเพิ่มกำลังการผลิต เพื่อช่วยสนับสนุนการเติบโตของเศรษฐกิจโลก 
มูลค่าซื้อขาย 5 อันดับหลักทรัพย์ 
BBL  ปิด 152.50 บาท -3.00 บาท หรือ 1.93%
KBANK ปิด 114.00 บาท -3.50 บาท หรือ 2.98%
JAS  ปิด 3.06 ไม่เปลี่ยนแปลง
PTT  ปิด 342.00 บาท -1.00 บาท หรือ 0.29%
SCB ปิด 105.50 บาท -1.50 บาท หรือ 1.40%